JERUUSALEMMA UUDISED
Eetris on Jeruusalemma Uudised ja Pekka Sartola. Tere õhtust!
Mõned teemad -
USA ja Iisraeli eriüksused korraldasid ühisõppuse
Valimisseis muutus taas Sini-Valgete kasuks
Iisrael hävitas Iraani objekte Süürias ja Liibanonis
USA armee eliitüksus nimega 13. erioperatsioonide eskadron
ja selle Iisraeli ülisalajane vaste, laevastiku Shayetet 13,
alustasid eelmine nädal ühisõppust.
Kuigi Iisrael pole otseselt seotud USA juhitud koalitsiooniga
Pärsia lahe kaubalaevaliikluse turvamiseks,
on neil samuti põhjust vastavateks aktsioonideks valmistuda.
Iraan on korduvalt hoiatanud Iisraeli võimaluse eest,
et Lähis-Idas võib tekkida avatud sõjaolukord,
kui Iisrael püüab sekkda Iraani sõjalisse varustustegevusse
nii Süüria kui Iraagi aladel.
Iraani laevastikul ja selle liitlastel on laevu ka Punase mere vetes
Jeemeni lähedal, mistõttu Iisrael peab valmistuma võimaluseks,
et Iraan püüab hõivata ka nende laevu.
Ühisõppus kandis nime Noble Rose ehk Õilis Roos
ja üheks selle peamiseks sihiks oli rünnata hõivatud alust,
vabastada selle meeskond
ja juhtida laev tagasi omaniku soovitud sihtkohta.
Seismoloogide väitel tasub Iisraelil valmistuda suureks maavärinaks
Gennetsareti järve ja laiemalt Põhja-Galilea piirkonnas.
Selline suurem maavärin on tabanud mainitud regiooni
peaaegu regulaarselt iga 80-100 aasta tagant.
Viimane toimus 1927. aastal
ja selle võimsuseks oli 6,2 palli Richteri skaala järgi.
Gennetsaretist allapoole, Surnumere kaudu Eilatini ulatuv ala
on Põhja-Aafrika suure riftivööndi osa
ja piirkond on seismoloogiliselt äärmiselt ebastabiilne.
Suurema maavärina eel
on tavaliselt esinenud sari väiksemaid ja keskmisi maavärinaid,
maksimaalselt 4,5 palli Richteri skaala järgi.
2013. a oli neid viis,
2018. aastal aga ainuüksi juulis-augustis lausa 15.
Vaid kahe nädala pärast, 17.09 toimuvate parlamendivalimiste eel,
on seis taas muutunud ja tekkimas on uued koalitsioonid.
Kuigi peaminister Netanyahut peetakse endiselt
parimaks valitsuse moodustajaks,
on ka vastased oma rivid joonde saanud.
Valimiste nurjaja tiitli teeninud Israel Beiteinu esimees Avi Lieberman
teatas veel mõne nädala eest,
et toetab järgmise peaministrina Netanyahut.
Vaid nädala eest muutis ta aga meelt, teatades,
et tema partei parlamendisaadikud ühinevad Sini-Valge bloki toetajatega.
Viimased arvamusküsitlused näitavad,
et Likudi juhitud paremtiib saaks tulevases parlamendis 56
ja Sini-Valge partei kaks kohta vähem ehk 54.
Antud küsitluste järgi oleks Lieberman taas kaalukeeleks,
sest tema partei saaks Knessetis 10 kohta,
ja nii oleks Sini-Valge koalitsioon suurim ja sealt tuleks ka peaminister.
Parteid peavad teatama järgmiseks reedeks, 6. septembriks,
Iisraeli valimiskomisjonile, milliseid valimisliite
või muid vastavaid kokkuleppeid on teiste parteidega sõlmitud.
Vaid nädala eest tegid Iisraeli Õhujõud ennetava rünnaku
Iraani Revolutsioonikaarti baasi vastu Süürias, pealinna Damaskuse lähedal.
Armee ja õhujõudude luurajad olid paljastanud,
et Iraan kogus mainitud baasi arvukalt Mohajer-6 tüüpi droone
ehk mehitamata õhusõidukeid,
millega plaaniti massiivset rünnakut Iisraeli Golani baasidesse.
Peaminister Netanyahu sõnul oli tegu ulatusliku operatsiooniga,
mida Iraan oli kavandanud juba kuid, kuid Iisraeli luure sai sellele jälile.
"Tahan korrata, et Iraanil pole kuskil immuniteeti.
Meie väesalgad tegutsevad kõigis ilmakaartes Iraani agressiooni vastu."
"Jätkame ka operatsioone Iraani ja selle liitlaste vastu otsustavalt,
sest vastutame Iisraeli riigi ja rahva julgeoleku eest.
Kui keegi tõuseb su vastu sind tapma, jõua temast ette,"
kinnitas peaminister lõpetuseks tsitaadiga Talmudist.
Samaaegselt Süüriasse tehtud rünnakuga
saatis Iisrael kaks relvastatud drooni Liibanoni, Hezbollah' objektide vastu,
millest üks hävitas täielikult rühmituse meediakeskuse,
kus hukkus vähemalt viis aktiivset Hezbollah' liiget.
Iisraeli droon Harpy 1 on disainitud just relvastatud rünnakuteks.
See võib lennata objekti kohal isegi kogu ööpäeva
ja rünnata siis, kui satelliidi kaudu käsu saab.
Teine oli väiksem, mitmemootoriline droon,
mis oli eelkõige mõeldud filmimiseks.
See filmis esimese drooni tehtud rünnakut ja purustusi,
saatis need satelliidi kaudu Iisraeli
ning hävitas seejärel ennast vaid tund pärast sündmust.
Hezbollah juht šeik Hassan Nasrallah pidas kaks päeva hiljem telekõne,
kus ähvardas Iisraeli karmi kättemaksurünnakuga.
Iisraeli õhujõud ja Golani väesalgad
olid kohe mõlema rünnaku järel täisvalmiduses
võimaliku vasturünnaku puhuks
ning kindluse mõttes suleti Golani õhuruum tsiviillennundusele.
Gazat valitsev Hamas, ja teine, Iraanilt käske saav terrorirühmitus PIJ
ehk Palestiina Islamidžihaad, jätkasid raketituld Iisraeli aladele.
Iisraeli Iron Dome'i süsteem hävitas kaks kolmest raketist,
kolmas maandus asustamata alal.
Hamas andis rünnakuteks loa vaatamata sellele,
et Iisrael oli lubanud Qataril Gazasse majandusabi saata.
Vastuseks rünnakutele alandas Iisrael Gazasse edastatavat kütuse kogust
poole võrra.
Tavapäraselt süüdistab Hamas Iisraeli
Gaza sektori majanduslike tingimuste halvenemises.
Iisraeli valitsus on pakkunud abi maailmas suurt vastukaja äratanud
Brasiilia metsapõlengute kustutusoperatsioonideks.
Peaminister Netanyahu helistas Brasiilia presidendile Jair Bolsonarole
ja pakkus riigi kohest abi metsapõlengute kustutamiseks.
Iisraelil on valmidus saata abivägesid koheselt mis tahes riiki,
kui saab ametlikke kanaleid pidi kutse ja abipalve.
President Bolsonaro tänas Netanyahut ja palus abi võimalikult kiiresti.
USA president Trump muutis taas meelt
nn sajandi tehingu poliitilise osa avalikustamise kohta.
Eelmise vastava avalduse järgi
pidi tehing avaldatama alles pärast Iisraeli valimisi.
Prantsusmaal Biarritzis peetud G7 maade tippkohtumise raames
toimunud pressikonverentsil teatas Trump,
et algatus võidakse avaldada juba enne Iisraeli tulevasi valimisi.
See on niisiis viimaseim info antud teemal.
Sellised olid tänased uudised.
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume taas nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee